CELEX: 31985R2632
Language: el
Date: 1985-09-16 00:00:00
Title: Κανονισμός (ΕΟΚ) αριθ. 2632/85 του Συμβουλίου της 16ης Σεπτεμβρίου 1985 που τροποποιεί τον κανονισμό (ΕΟΚ) αριθ. 3247/81 περί της χρηματοδοτήσεως από το ΕΓΤΠΕ, τμήμα Εγγυήσεων, ορισμένων μέτρων παρέμβασης και ιδίως εκείνων που συνίστανται στην αγορά, αποθεματοποίηση και πώληση γεωργικών προϊόντων από τους οργανισμούς παρέμβασης

Avis juridique important

|

31985R2632

Κανονισμός (ΕΟΚ) αριθ. 2632/85 του Συμβουλίου της 16ης Σεπτεμβρίου 1985 που τροποποιεί τον κανονισμό (ΕΟΚ) αριθ. 3247/81 περί της χρηματοδοτήσεως από το ΕΓΤΠΕ, τμήμα Εγγυήσεων, ορισμένων μέτρων παρέμβασης και ιδίως εκείνων που συνίστανται στην αγορά, αποθεματοποίηση και πώληση γεωργικών προϊόντων από τους οργανισμούς παρέμβασης  

Επίσημη Εφημερίδα αριθ. L 251 της 20/09/1985 σ. 0001 - 0002 Ισπανική ειδική έκδοση: Κεφάλαιο 03 τόμος 37 σ. 0251  Πορτογαλική ειδική έκδοση : Κεφάλαιο 03 τόμος 37 σ. 0251 

***** ΚΑΝΟΝΙΣΜΟΣ (ΕΟΚ) αριθ. 2632/85 ΤΟΥ ΣΥΜΒΟΥΛΙΟΥ  της 16ης Σεπτεμβρίου 1985  που τροποποιεί τον κανονισμό (ΕΟΚ) αριθ. 3247/81 περί της χρηματοδοτήσεως από το ΕΓΤΠΕ, τμήμα Εγγυήσεων, ορισμένων μέτρων παρέμβασης και ιδίως εκείνων που συνίστανται στην αγορά, αποθεματοποίηση και πώληση γεωργικών προϊόντων από τους οργανισμούς παρέμβασης  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1883/78 του Συμβουλίου της 2ας Αυγούστου 1978 περί των γενικών κανόνων χρηματοδότησης των παρεμβάσεων από το Ευρωπαϊκό Γεωργικό Ταμείο Προσανατολισμού και Εγγυήσεων, τμήμα Εγγυήσεων (1), όπως τροποποιήθηκε τελευταία από τον κανονισμό (ΕΟΚ) αριθ. 1716/84 (2), και ιδίως το άρθρο 4 παράγραφος 3,  την πρόταση της Επιτροπής,  Εκτιμώντας:  ότι ο κανονισμός (ΕΟΚ) αριθ. 3247/81 (3), όπως τροποποιήθηκε τελευταία από τον κανονισμό (ΕΟΚ) αριθ. 1717/84 (4), ορίζει τους κανόνες και όρους που διέπουν τους ετήσιους λογαριασμούς που επιτρέπουν να προσδιοριστούν οι δαπάνες που πρέπει να χρηματοδοτηθούν από το ΕΓΤΠΕ, τμήμα Εγγυήσεων, για τα μέτρα παρέμβασης, για τα οποία δεν έχει καθοριστεί, στο πλαίσιο μιας κοινής οργάνωσης αγοράς ορισμένο ανά μονάδα ποσό·  ότι, λαμβάνοντας υπόψη την πείρα που αποκτήθηκε, πρέπει να συμπληρωθούν αυτοί οι κανόνες και όροι με ορισμένες ειδικές διατάξεις οι οποίες εφαρμόζονται στον τομέα του ελαιολάδου και να διευκρινισθούν οι διατάξεις που εφαρμόζονται στην περίπτωση που το κράτος μέλος παραιτείται από την εφαρμογή του ορίου ανοχής·  ότι το άρθρο 41α του κανονισμού (ΕΟΚ) αριθ. 337/79 του Συμβουλίου της 5ης Φεβρουαρίου 1979 περί κοινής οργανώσεως της αμπελοοινικής αγοράς (5), όπως τροποποιήθηκε τελευταία από τον κανονισμό (ΕΟΚ) αριθ. 798/85 (6), προβλέπει ότι η αγορά, από τον οργανισμό παρέμβασης, των προϊόντων που λαμβάνονται από την υποχρεωτική απόσταξη που προβλέπεται στο άρθρο 41 του εν λόγω κανονισμού, θεωρείται σαν παρέμβαση που προορίζεται να ρυθμίσει τις γεωργικές αγορές κατά την έννοια του άρθρου 1 παράγραφος 2 του κανονισμού (ΕΟΚ) αριθ. 729/70 του Συμβουλίου της 21ης Απριλίου 1970 περί χρηματοδοτήσεως της κοινής γεωργικής πολιτικής (7), όπως τροποποιήθηκε τελευταία από τον κανονισμό (ΕΟΚ) αριθ. 3509/80 (8)· ότι ο κανονισμός (ΕΟΚ) αριθ. 3247/81 πρέπει να εφαρμοστεί λαμβάνοντας υπόψη τα ιδιαίτερα χαρακτηριστικά της χρηματοδότησης της δημόσιας αποθεματοποίησης της αλκοόλης που λαμβάνεται από την απόσταξη οίνου,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 3247/81 τροποποιείται ως εξής:  1. Στο άρθρο 3:  - στην παράγραφο 2, το τέταρτο εδάφιο αντικαθίσταται από το ακόλουθο κείμενο:  «Οι ποσότητες που χάνονται λόγω κλοπής ή άλλων ζημιών που προκύπτουν από συγκεκριμένες αιτίες δεν λαμβάνονται υπόψη στον υπολογισμό των ορίων ανοχής. Η αξία των ποσοτήτων αυτών πρέπει να εγγράφεται σε πίστωση των λογαριασμών με την ημερομηνία που έγινε η κλοπή ή η ζημία ή, ελλείψει των ειδικών διατάξεων που αναφέρονται στο παράρτημα ΙΙ, η αξία καθορίζεται σύμφωνα με τις διατάξεις που προβλέπονται για τις ποσότητες που ξεπερνούν το όριο ανοχής. Πάντως, αν κατά την ημερομηνία αυτή δεν έχει ακόμη αρχίσει η νέα περίοδος εμπορίας, διατηρεί  ται η τιμή παρέμβασης της τρέχουσας περιόδου εμπορίας, προσαυξημένη, ενδεχομένως, καθ' όλες τις μηνιαίες προσαυξήσεις.» ,  - Η παράγραφος 3 αντικαθίσταται από το ακόλουθο κείμενο:  «3. Μπορεί να αποφασισθεί προσαύξηση του κατ' αποκοπή ποσού αποθεματοποιήσεως ή εξόδου από το απόθεμα που προβλέπεται στο άρθρο 6 του κανονισμού (ΕΟΚ) αριθ. 1883/78, υπό τον όρο ότι το κράτος μέλος δηλώνει ότι παραιτείται από την εφαρμογή του ορίου ανοχής και εγγυάται την ποσότητα έναντι του ΕΓΤΠΕ για το σύνολο του αποθέματος ενός προϊόντος. Η δήλωση αυτή πρέπει να γίνεται πριν από την έναρξη του εν λόγω οικονομικού έτους ή, όταν το εν λόγω προϊόν δεν είναι αποθηκευμένο στην παρέμβαση στην αρχή του οικονομικού έτους, το αργότερο εντός του μηνός που έπεται της εισόδου του προϊόντος στην παρέμβαση. Η δήλωση αυτή απευθύνεται στην Επιτροπή με την ευκαιρία της δήλωσης που προβλέπεται στο άρθρο 5 παράγραφος 1 στοιχείο α) του κανονισμού (ΕΟΚ) αριθ. 729/70, και αφορά τη συνολική διάρκεια του εν λόγω οικονομικού έτους. Το οικονομικό έτος κατά την έννοια των προηγούμενων διατάξεων είναι αυτό που ορίζεται στο άρθρο 6 παράγραφος 1 του κανονισμού (ΕΟΚ) αριθ. 3184/83 (1).  (1) ΕΕ αριθ. L 320 της 17. 11. 1983, σ. 1.»  2. Στο παράρτημα ΙΙ προστίθενται τα ακόλουθα σημεία:  «VIII. ΕΛΑΙΟΛΑΔΟ  Για την εφαρμογή των διατάξεων των σχετικών με τις ποσότητες που χάνονται λόγω κλοπής ή άλλων ζημιών που προκύπτουν από συγκεκριμένες αιτίες, χρησιμοποιείται η τιμή παρέμβασης για την εν λόγω ποσότητα, προσαυξημένη καθ' όλες τις μηνιαίες προσαυξήσεις.  ΙΧ. ΑΙΘΥΛΙΚΗ ΑΛΚΟΟΛΗ ΟΙΝΙΚΗΣ ΠΡΟΕΛΕΥΣΗΣ  1. Αξία των ποσοτήτων που αγοράστηκαν  Για τις αγορές αλκοόλης που αναφέρονται στο άρθρο 41α του κανονισμού (ΕΟΚ) αριθ. 337/79, ένα ποσό ίσο με την ενίσχυση στον οινοπνευματοποιό που προβλέπεται στο άρθρο 41 παράγραφος 5 του εν λόγω κανονισμού πρέπει να αφαιρείται από την τιμή αγοράς της αλκοόλης από τους οργανισμούς παρέμβασης και να εγγράφεται στη θέση προϋπολογισμού που αναφέρεται στην απόσταξη. Η αξία αγοράς της αλκοόλης, αφού αφαιρεθεί η ενίσχυση, εγγράφεται στη θέση που προβλέπεται για την ανάληψη της αλκοόλης στο τμήμα ΙΙΙ/2. Η ενίσχυση που πρέπει να αφαιρεθεί είναι εκείνη που εφαρμόζεται για την ποιότητα της αλκοόλης που παραδίδεται.  2. Για την εφαρμογή των διατάξεων των σχετικών με το όριο ανοχής, πρέπει να λαμβάνεται υπόψη η υψηλότερη τιμή αγοράς για την ποιότητα της αλκοόλης που παραδίδεται, μετά από την αφαίρεση ποσού ίσου με την ενίσχυση που αναφέρεται στο σημείο 1. »  Άρθρο 2  Ο παρών κανονισμός αρχίζει να ισχύει την τρίτη ημέρα μετά από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Λουξεμβούργο, 16 Σεπτεμβρίου 1985.  Για το Συμβούλιο  Ο Πρόεδρος  M. FISCHBACH  (1) ΕΕ αριθ. L 216 της 5. 8. 1978, σ. 1.  (2) ΕΕ αριθ. L 163 της 21. 6. 1984, σ. 1.  (3) ΕΕ αριθ. L 327 της 14. 11. 1981, σ. 1.  (4) ΕΕ αριθ. L 163 της 21. 6. 1984, σ. 8.  (5) ΕΕ αριθ. L 54 της 5. 3. 1979, σ. 1.  (6) ΕΕ αριθ. L 89 της 29. 3. 1985, σ. 1.  (7) ΕΕ αριθ. L 94 της 28. 4. 1970, σ. 13.  (8) ΕΕ αριθ. L 367 της 31. 12. 1980, σ. 87.